ETV2 lastesaatel on nüüd oma raamat "Lastetoa postkast" | Kultuur | ERR
ETV2 lastesaatel on nüüd oma raamat "Lastetoa postkast" ({{commentsTotal}})
{{1462353129000 | amCalendar}}
Lastetoa Timmu Autor/allikas: ERR
Lisaks saab raamatust rohkem teada "Lastetoa" kaaslaste kohta ja seal leidub põnevaid lehekülgi ise täitmiseks. Uudistamist jagub nii päris väikesele kui ka suuremale lapsele.
Raamatu toimetaja Alice Aasmäe-Kahari sõnul on raamatusse kokku kogutud valik aasta jooksul "Lastetoa" võistlustele saadetud töödest. "Enamik laste tehtust vääriks kaante vahele jõudmist, aga siiski tuli meil koos kujundaja Anni Varmiga teha valik paarist tuhandest tööst. "Lastetoa postkasti" raamatusse jõudis neist ligi 150," selgitas toimetaja.
Raamatust leiab joonistusvõistluste "Minu Eesti sünnipäev" ja "Meri, mu meri" joonistused; luuletusvõistluse "Kui ma oleksin suur" luuletused; fotovõistluse "Märka kevadet" fotod; jutuvõistluste "Suveseiklus" ja "Naljajutt" jutud ning laste saadetud lemmikretseptid.
Omal kohal on põnevad intervjuud "Lastetoa" kõigi tegelastega ning meisterdamis- ja nuputamislehed.
"Lastetoa postkast" on saadaval raamatukauplustes ja veebipoes pood.err.ee.